近年有「樂壇風紀」之稱的甄妮有留意TVB節目《中年好聲音2》,早前她出言替譚輝智抱不平,公開批評冠軍的古淖文「油膩誇張」。而評判之一的伍仲衡及周國豐日前開直播提到此事,並揞名爆有歌手鍾意攻擊人兼「唔找數」,惹起甄妮在社交平台大反擊。
伍仲衡日前與周國豐做網上直播,其間伍仲衡主動向周國豐表示:「講啲cheesy(俗)啲嘅嘢,有人攻擊我哋節目《中年好聲音》。」並暗示攻擊者身份:「攻擊個賽果……油膩呀」伍仲衡續大爆:「佢係咪好鍾意攻擊人?我聽好多佢啲嘢……唔找數嗰啲,真係呀,好多Friend同佢做過嘢,你都知我識幾多人做演唱會啦,個個都識咁滯,同佢做過好多騷,我啲friend唔會呃我,同佢做完演唱會啲人收唔到錢嘛,我聽咗十幾廿年。」不過,他稱自己從未有跟對方工作。
對此,甄妮在社交網反擊表示:「既被諷為風紀,粗重嘢就交給我做吧!那個台該看,那個台不該看,我會向大家報告!你們都去忙吧!不用客氣」她續指:「邊個出聲,邊個就係衰人。」 其後更公開點名反擊「阿伍」:「阿伍不對的事情,反覆炒作繼續加油添醋,一把年紀了仍分不清『對錯』唉!駡都懶得駡你了!套一句『流量比較重要』你的廢龍要打屁屁了。」甄妮更翻摷與另一評審肥媽的恩怨,表示:「只有一次交集:瑪莉亞小姐向我借耳環上秀,結果有去無回大丈夫。人品如何請仔細想想。別懶(賴),有証人。也不用還了,送你慢慢用吧!」 甄妮與肥媽早年已經積怨。當年甄妮狠批房祖名及柯震東涉毒事件,肥媽就不認同表示:「有時大家做父母都唔擔保到自己嘅細路會唔做錯事,所以做長輩就算唔幫口,都唔應該一出事就去踩人……正如之前甄妮踩阿G.E.M.(鄧紫棋)冇禮貌,但G.E.M.對住我真係好好禮貌喎!」